उत्तर प्रदेश सरकार ने पतंजलि आयुर्वेद के लिए यमुना एक्सप्रेसवे के किनारे आवंटित भूमि का 20 फीसदी हिस्सा फूड पार्क के लिए सब-लीज पर देने का फैसला किया है। बाबा रामदेव की कंपनी को पतंजलि फूड पार्क के लिए 91 एकड़ जमीन सब-लीज की सुविधा के साथ ही प्रचलित आवंटन दर से 25 फीसदी की छूट पर दी जाएगी। मुख्यमंत्री योगी आदित्यनाथ की अध्यक्षता में आज हुई मंत्रिपरिषद की बैठक में इसकी मंजूरी दी गई। गौरतलब है कि अखिलेश यादव की सरकार में नवंबर 2016 को पतंजलि आयुर्वेद को 455 एकड़ भूमि आवंटित हुई थी। बाद में पतंजलि ने प्रस्तावित फूड पार्क में 91 एकड़ सब-लीज की मांग की थी।